Janar Gowon yayi magana game da kashe-kashen da ake yi a mulkin Buhari ▷ NAIJA.NG
Janar Gowon yayi magana game da kashe-kashen da ake yi a mulkin Buhari
Mun samu labari cewa tsohon Shugaban kasa Janar Yakubu Gowon ya nemi Shugaban kasa Muhammadu Buhari yayi wani abu game da kashe-kashen da ake yi a kasar nan. Gowon yace addu’a ce za ta ceci kasar nan.
Gowon ya nemi Shugaba Buhari ya kawo karshen rikicin Filato
The Nation ta rahoto cewa Janar Yakubu Gowon yayi kira Shugaban kasa Buhari ya gano masu kashe Bayin Allah a Najeriya ya hukunta su. Janar Gowon ya kuma nemi Gwamnatin Tarayya ta sakawa wadanda rikicin ya auka masu.
Tsohon Shugaban kasar wanda yayi mulki a lokacin da Najeriya ke yakin basasa ya nemi a hukunta wadanda ke tada rikici a kasar. Kashe-kashen da ake yi a kasar dai ya ki ci ya kuma ki cinyewa a lokacin Shugaban kasa Buhari.
KU KARANTA: Jam'iyyar APC ta kara yin wani babban rashi a Jihar Kaduna
Janar Yakubu Gowon mai ritaya yake cewa nufin Ubangiji ne kurum Najeriya ta zauna lafiya amma ba don ikon Allah ba da tun tuni kasar ta wargaje. Janar Gowon (rtd) yayi wannan jawabi ne a Jihar Katsina wajen wani taro yau.
Kwanan nan ne aka shirya wani taro a kan harkar tsaro a Arewa maso Yammacin Kasar. Tsohon Shugaban ya soki masu kokarin raba kan ‘Yan kasar da kalaman kiyayya inda ya nemi ‘Yan kasar su cigaba da addu’ar zaman lafiya.
Kwanaki Tsohon Shugaban Kasa Cif Olusegun Obasanjo ya tofa albarkacin su game da rikicin Filato inda aka kashe mutane da dama a Garin Jos. Obasanjo ya nemi a kawo karshen wannan rikici.
University of Lagos Aso Ebi styles Fuel scarcity in Nigeria The richest club in the world Diamond bank transfer code